NORAKSTS

|  |  |
| --- | --- |
| 26.06.2025. | Nr.7/10 |

###### DOMĀJAMO DAĻU NO ZEMES VIENĪBU DAĻĀM AR KADASTRA APZĪMĒJUMIEM 0900 001 0051 8001, 0900 001 0397 8002, 0900 001 0534 8001 UN ZEMES VIENĪBAS AR KADASTRA APZĪMĒJUMU 0900 001 0533 , UZ KURĀM ATRODAS DAUDZDZĪVOKĻU DZĪVOJAMĀ MĀJA SUDRABU EDŽUS IELĀ 15, JELGAVĀ, PIRKŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes 2025. gada 6. jūnija paziņojums Nr.09804/108/2025-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Sudrabu Edžus ielā 15, Jelgavā.

2023.gada 1.janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Pašvaldībai daudzdzīvokļu dzīvojamā mājā Sudrabu Edžus ielā 15, Jelgavā, pieder dzīvokļa īpašums Nr.73, kas reģistrēts Zemgales rajona tiesas Jelgavas pilsētas zemesgrāmatas nodalījumā Nr. 2377-73. Dzīvojamā māja izvietojas uz zemes vienībām, kas ietilpst nekustamo īpašumu ar kadastra numuriem 0900 001 0051 Sudrabu Edžus ielā 15, Jelgavā, 0900 001 0534 Sudrabu Edžus ielā 15, Jelgavā, un 0900 001 0397 Sudrabu Edžus ielā 13A, Jelgavā, sastāvā un reģistrēti uz fizisku personu vārda.

Pamatojoties uz Pašvaldības Zemes lietu komisijas 2024. gada 17. septembra lēmumu Nr. 8/16 “Par dzīvojamai mājai Sudrabu Edžus ielā 15, Jelgavā, funkcionāli nepieciešamā zemes gabala noteikšanu” dzīvojamai mājai Sudrabu Edžus ielā 15, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Vidzemes reģionālās pārvaldes 2025. gada 27. janvāra paziņojumā Nr.2-16-V/23 par atsavināmo zemi un atsavināšanas cenu noteikta atsavināmo zemes vienību daļu 1560 m2 platībā ar kadastra apzīmējumu 0900 001 0051 8001, 35 m2 platībā ar kadastra apzīmējumu 0900 001 0397 8002, 237 m2 platībā ar kadastra apzīmējumu 0900 001 0534 8001 un zemes vienības 193 m2 platībā ar kadastra apzīmējumu 0900 001 0533 cena.

Pašvaldībai piederošajam dzīvokļa īpašumam Sudrabu Edžus ielā 15-73, Jelgavā, proporcionāli piekrītošajām 646/43389 domājamām daļām, kopējā atsavināmās zemes atsavināšanas cena noteikta 578,87 *euro* (pieci simti septiņdesmit astoņi *euro* un87 centi) apmērā.

Daudzdzīvokļu dzīvojamās mājas Sudrabu Edžus ielā 15, Jelgavā, dzīvokļu īpašnieki kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14. panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērināta tiesu izpildītāja depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12. panta ceturtās daļas 4. punktu, Pašvaldību likuma 10. panta pirmās daļas 16. punktu un 73. panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 646/43389 domājamās daļas no zemes vienību daļām ar kadastra apzīmējumiem 0900 001 0051 8001, 0900 001 0397 8002, 0900 001 0534 8001 un zemes vienības ar kadastra apzīmējumu 0900 001 0533 uz kurām atrodas daudzdzīvokļu dzīvojamā māja Sudrabu Edžus ielā 15, Jelgavā, par noteikto atsavināšanas cenu 578,87 *euro* (pieci simti septiņdesmit astoņi *euro* un87 centi).
2. No pamatbudžeta izdevumu programmas "Pašvaldības dzīvokļu pārvaldīšana, remonts, veco māju nojaukšana" (klasifikācijas kods 06.604) esošajiem līdzekļiem, pārskaitīt 578,87 *euro* (pieci simti septiņdesmit astoņi *euro* un87 centi) zvērinātas tiesu izpildītājas Sniedzes Upītes depozīta kontā, par dzīvokļa īpašumu Sudrabu Edžus ielā 15-73, Jelgavā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 26. jūnijā